CELEX: C2006/224/35
Language: et
Date: 2006-09-16 00:00:00
Title: Kohtuasi C-256/06: Eelotsusetaotlus, mille esitas Bundesfinanzhof (Saksamaa) 8. juunil 2006  — Theodor Jäger versus Finanzamt Kusel-Landstuhl

16.9.2006   
            
            
               ET
            
            
               Euroopa Liidu Teataja
            
            
               C 224/19
            
         Eelotsusetaotlus, mille esitas Bundesfinanzhof (Saksamaa) 8. juunil 2006 — Theodor Jäger versus Finanzamt Kusel-Landstuhl
   (Kohtuasi C-256/06)
   (2006/C 224/35)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Theodor Jäger
   
      Kostja: Finanzamt Kusel-Landstuhl
   Eelotsuse küsimus
   Kas Euroopa Ühenduse asutamislepingu artikli 73b lõikega 1 (nüüd EÜ artikkel 56 lõige 1) on kooskõlas, et pärandimaksu arvutamiseks
   
               a)
            
            
               hinnatakse teises liikmesriigis asuv (välismaine) põllumajandus- ja metsamaast koosnev vara selle hariliku väärtuse (turuväärtuse) alusel, samas kui selles liikmesriigis asuva põllumajandus- ja metsamaast koosneva vara suhtes kehtib eriline hindamismeetod, mille tulemused moodustavad keskmiselt ainult 10 % vara harilikust väärtusest, ja
            
         
               b)
            
            
               vara, mis koosneb selles liikmesriigis asuvast põllumajandus- ja metsamaast, omandamisel ei arvestata spetsiaalse maksuvabastusega osa ning ülejäänu väärtust hinnatakse ainult umbes 60 %-le,
            
         kui sellega kaasneb pärijale, kes pärib siseriigis asuvast varast ning välismaal asuvast põllumajandus- ja metsamaast koosneva pärandvara, et asjaolu tõttu, et põllumajandus- ja metsamaast koosnev vara asub välismaal, maksustatakse selles liikmesriigis asuva vara omandamist kõrgema pärandimaksuga, kui siis, kui põllumajandus- ja metsamaast koosnev vara asuks siseriigis?